b'\n_START_ARTICLE_\nPoetinis Druskinink\xc5\xb3 ruduo\n_START_PARAGRAPH_\nPoetinis Druskinink\xc5\xb3 ruduo\xc2\xa0\xe2\x80\x93 literat\xc5\xabrinis festivalis, nuo 1990\xc2\xa0m. kiekvienais metais rengiamas Druskininkuose ir Vilniuje. Festival\xc4\xaf rengti prad\xc4\x97jo Lietuvi\xc5\xb3 PEN centras, 2001\xc2\xa0m. vadyb\xc4\x85 per\xc4\x97m\xc4\x97 visuomenin\xc4\x97 organizacija \xe2\x80\x9ePoetinis Druskinink\xc5\xb3 ruduo\xe2\x80\x9c. Festivalio metu rengiami poezijos vakarai. Baigiamojo vakaro metu teikiamos Jotvingi\xc5\xb3 premija bei Jaunojo jotvingio premija (anks\xc4\x8diau vadinta premija u\xc5\xbe debiut\xc4\x85). Vyksta vieno anoniminio eil\xc4\x97ra\xc5\xa1\xc4\x8dio konkursas, kit\xc5\xb3 men\xc5\xb3 (kino, dail\xc4\x97s) renginiai.\n_START_SECTION_\nVieta\n_START_PARAGRAPH_\nIki 1994\xc2\xa0m. festivalio diskusijos vyko Druskinink\xc5\xb3 miesto tarybos sal\xc4\x97je, poezijos vakarai\xc2\xa0\xe2\x80\x93 sanatorij\xc5\xb3 sal\xc4\x97se, o naktiniai skaitymai\xc2\xa0\xe2\x80\x93 kavin\xc4\x97se. V\xc4\x97liau persikelta \xc4\xaf Druskinink\xc5\xb3 kult\xc5\xabros centr\xc4\x85. Nuo 1997\xc2\xa0m. festivalio renginiai vyksta Valstyb\xc4\x97s ir savivaldybi\xc5\xb3 tarnautoj\xc5\xb3 mokymo ir reabilitacijos cente \xe2\x80\x9eDainava\xe2\x80\x9c (buv\xc4\x99s kino teatras \xe2\x80\x9eAidas\xe2\x80\x9c).'